Diari Oficial de la Generalitat Valenciana


Sumari del DOGV 7025, del 16-05-2013 (2013/4736)

Informació pública de l'expedient de concessió d'ús privatiu del domini públic forestal per a l'ocupació temporal de terrenys de la forest d'utilitat pública número 105, denominada Alt del Pi, sítia al terme municipal de Serra i pertanyent a l'Ajuntament de Serra, que té per objecte la instal·lació d'una estació automàtica desatesa d'aficionats.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7025

Data del DOGV
:   16-05-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/4736


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de l'expedient de concessió d'ús privatiu del domini públic forestal per a l'ocupació temporal de terrenys de la forest d'utilitat pública número 105, denominada Alt del Pi, sítia al terme municipal de Serra i pertanyent a l'Ajuntament de Serra, que té per objecte la instal·lació d'una estació automàtica desatesa d'aficionats. [2013/4736]  
S'està tramitant en esta Direcció Territorial de València, a sol·licitud de la Unió de Radioaficionats Espanyols de València, l'expedient OCM-V-002/2013 de concessió d'ús privatiu del domini públic forestal per a l'ocupació de terrenys a la forest d'utilitat pública número 105 de la província de València, denominada Alt del Pi, sítia al terme municipal de Serra (València), i pertanyent a l'Ajuntament de Serra.   
  
L'objecte de l'ocupació és la renovació de la llicència per a la instal·lació i l'explotació d'una estació automàtica desatesa d'aficionats, regulades mitjançant l'Orde 179/2006, de 5 de juny, del Ministeri d'Indústria, Turisme i Comerç, per la qual s'aprova el reglament de l'ús del domini públic radioelèctric per aficionats, i s'ha de considerar una estació «automàtica desatesa», que han de ser de lliure accés, segons la dita norma.  
Les instal·lacions on s'ubicarà ja existixen i consistixen en una torre travada de 12 metres d'altura, amb una sabata d'1 metre de profunditat, i d'una caseta de 2 x 1 x 2,5 metres, on s'ubicaran els equips electrònics, dins d'un tanca de 10 x 7 metres, amb una superfície de 70 m² de terreny.  
Este expedient se sotmet a informació pública, complint el que establixen la Llei 43/2003, de 21 de novembre, de Forests, i l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Cosa que fa pública perquè se'n prenga coneixement, i es fixa el termini d'un mes a partir de la publicació d'este anunci en el Diari Oficial de la Comunitat Valenciana, perquè les persones interessades puguen examinar l'expedient en les oficines de la Direcció Territorial de València, situades a l'edifici PROP I, c/ Gregorio Gea, 27, de València, en horari d'oficina, on podran presentar, en el dit termini, les al·legacions oportunes.  
  
València, 2 de maig de 2013.- El director territorial: Vicente Collado Capilla.